 Madaxweyne Claahi iyo Raiisul wasaare Geeddi maxay u raaci waayeen dariiqii beesha caalamka ee baryada ku dhisnaa markii Kenya la joogay, maxay tahay hanjaabaadaha iyo caga jugleynta ka soo yeeraysa labada masuul, ula jeedada loo dhisay dowladdan miyaysan ahayn in laga mira dhaliyo ayna noqoto dowladdani tii rasmiga ahayd ee dalka ka samata bixin lahayd musiibooyinka uu bartanka uga jiro, xasuusnow MARKA AAD KU SOCOTO MEEL QAR AH OO LAGA DHACAYO, WAXAAD U SOCOTAA SI TAXADDAR KU JIRO OO TARTIIB AH ADIGOO HADBA ADDIN AMA LUG QAADAYA, WAXAADNA SIDAAS ULA JEEDDAA INAADAN QARKA KA FANIININ ADIGOON WELI GAARIN HALKII AAD U SOCOTAY haddaba dowladdan haatan noo dhisan miyaysan sidaas oo kale ahayn haddii la adeegsado ereyo kulkulul oo hanjabaad ah ama la isku duba rido ciidan iyo olole dagaal, miyaan laga wada dheregsanayn in dowladdu ay kala qubanayso, wasiirku sow ma noqon doono sidii markii hore uu ahaa, xildhibaanku sow kuma biirayo bahdii uu ka soo jeeday, Madaxweynuhu sow ma noqonayo reerkii uu ka soo jeeday, dagaalkii beeluhu soo ma soo noqonayo, beladii iyo barakaciina sow halkiisii kama bilaabanayso, boobkii iyo bililiqadiina sow kuma xigaan, beesha caalamku sow sidii lagu yaqaanayba kuma celcelin doonto ereyadeedii caanka ahaa ee HA LA HESHIISIIYO DHINACYADA KU DIRIRAYA SOOMAALIYA sheekadu markaas sow uma soo biyo shubanayso dib u heshiisiin hor leh, Mudane madaxweyne iyo Mudane Raiisul wasaare sow ma bedelayso Mudane dagaal ooge rasaastii ayaa naga goday, ciidankiina Jaad ma haystee keena lacag iyo rasaas? 